**Nota a Administratorului Unic al AGROSERV MĂRIUȚA S.A.**

privind imposibilitatea exprimării votului prin intermediul platformei *eVote*.

Având în vedere convocarea adunării generale ordinare, respectiv a adunării generale extraordinare a acționarilor AGROSERV MĂRIUȚA S.A. ("**Societatea**") pentru data de 18.08.2021 sau 19.08.2021 ("**Adunările**"), potrivit căreia acționarii Societății de la data de referință, 10.08.2021, își pot exprima dreptul de vot în Adunări, inclusiv prin platforma *eVote*,

Dorim să vă informăm că din cauza unor motive tehnice, independente de voința Societății, platforma *eVote* nu va fi disponibilă la data Adunărilor și prin urmare nu va putea fi folosită pentru exprimarea drepturilor de vot în Adunări.

Acționarii Societății au în continuare posibilitatea de a vota în Adunări prin mijloace de comunicare la distanță, prin utilizarea buletinelor de vot prin corespondență.

În cazul votului prin corespondență, buletinele de vot, completate în limba română sau engleză și semnate, împreună cu o copie a actului de identitate al acționarului, pot fi înaintate după cum urmează:

1. depuse la registratura Societății din Drăgoești, Str. Primăriei nr. 59 (fabrica de procesare lapte), cod poștal 927100, județ Ialomița, România sau transmise prin orice formă de curierat, cu confirmare de primire către registratura Societății, până la data de **13.08.2021**, ora **16:30** (ora României), în plic închis, cu mențiunea scrisă clar și cu majuscule "**PENTRU ADUNĂRILE GENERALE ALE ACȚIONARILOR AGROSERV MĂRIUȚA S.A. DIN DATA DE 18 AUGUST 2021**";
2. transmise prin e-mail cu semnătură electronică extinsă încorporată, conform Legii nr. 455/2001 privind semnătura electronică, însoțită de documentele de identificare valabile, la adresa [ir@milkfarm.eu](mailto:office@milkfarm.eu), menționând la subiect: "**PENTRU ADUNĂRILE GENERALE ALE ACȚIONARILOR AGROSERV MĂRIUȚA S.A. DIN DATA DE 18 AUGUST 2021**" până la data de **13.08.2021**, **ora** **16:30** (ora României).

Formularele de vot prin corespondență sunt puse la dispoziția acționarilor pe website-ul Societății [www.laptariacucaimac.ro](http://www.laptariacucaimac.ro).

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Administrator unic

Șerban Nicușor

**AGROSERV MĂRIUȚA S.A.**